ด่วน! ผู้ถือหุ้น NOBLE ไฟเขียวแตกพาร์-แจกวอร์แรนต์-เพิ่มทุน
ด่วน! ผู้ถือหุ้น NOBLE ไฟเขียวแตกพาร์-แจกวอร์แรนต์-เพิ่มทุน
23 ธ.ค. 2563

บริษัท โนเบิล ดีเวลลอปเมนท์ จำกัด (มหาชน)  หรือ NOBLE เปิดเผยว่า ที่ประชุมวิสามัญผู้ถือหุ้นครั้งที่ 1/2563 ซึ่งได้ประชุมเมื่อวันที่ 23 ธันวาคม 2563 ได้มีมติอนุมัติวาระสำคัญดังนี้ ที่ประชุมได้มีมติให้เปลี่ยนแปลงมูลค่าหุ้นของบริษัทฯ ที่ตราไว้ (Par Value) จากเดิมหุ้นละ 3 บาท เป็นหุ้นละ 1 บาท ด้วยคะแนนเสียง เห็นด้วย 258,693,442 เสียง คิดเป็นร้อยละ 100 เพื่อเพิ่มสภาพคล่องของการซื้อขายหุ้นของบริษัทฯ แก่นักลงทุน โดยจำนวนหุ้นสามัญของบริษัทฯ จะเพิ่มขึ้นจาก 456,471,175 หุ้น มูลค่าที่ตราไว้หุ้นละ 3 บาท เป็น 1,369,413,525 หุ้น มูลค่าที่ตราไว้หุ้นละ 1 บาท
นอกจากนี้ที่ประชุมยังมีมีอนุมัติให้ออกใบสำคัญแสดงสิทธิที่จะซื้อหุ้นสามัญใหม่ของบริษัทฯ รุ่นที่ 2 หรือ NOBLE-W2 จำนวนไม่เกิน 342,353,381 หน่วย ให้แก่ผู้ถือหุ้นเดิมของบริษัทฯตามสัดส่วนการถือหุ้นโดยไม่คิดมูลค่า ในอัตราส่วน 4 หุ้นสามัญเดิม : 1 หน่วยใบสำคัญแสดงสิทธิ กรณีมีเศษของใบสำคัญแสดงสิทธิฯเหลือจากการคำนวณตามอัตราส่วนการจัดสรรดังกล่าวให้ตัดเศษดังกล่าวทิ้งทั้งจำนวนด้วยคะแนนเห็นด้วย 258,693,442 เสียง คิดเป็นร้อยละ 100
อีกทั้งที่ประชุมมีมติเป็นเอกฉันท์อนุมัติการเพิ่มทุนจดทะเบียนจำนวน 342,353,379 บาท จากทุนจดทะเบียนจำนวน 1,369,413,525 บาท เป็นืทุนจดเทียนจำนวน 1,711,766,904 บาท โดยออกหุ้นสามัญจำนวน 342,352,379 หุ้น มูลค่าที่ตราไว้หุ้นละ 1 บาท เพื่อรองรับการใช้สิทธิตามใบสำคัญแสดงสิทธิฯด้วยคะแนนเสียงเห็นด้วย 258,693,442 เสียง คิดเป็นร้อยละ 100